Is-Surmast Alfons Marla Vella B.A. (Educ) M.R.P.R. (Lond), Direttur tal- Banda 'Vilhena', beda l-istudji mużikali fil-vjolin fl-eta' ta' tminn snin taħt il-Professur ċelebri Carlo Flamingo. Kien taħt dan l-istess Professur li studja l-armonija u l-kontrapunt. Meta kellu biss tnax il-sena, beda jdoqq fl-Opra, Kunċerti, Akkademji u fl-Orkestra tal-Ammirall. Huwa studja l-istrumentazzjoni taħit is-Surmast Casapinta u s-Surmast Joseph Abela Scolaro. Huwa s-Surmast Fundatur tal-Għaqda Mużikali Kunċizzjoni tal- Ħamrun, u l-Għaqda Mużikali Santa Marija, ta' Ħad-Dingli. Il-professjoni tiegħu hija dik ta' accountant. Kien għal xi żmien jgħallem il-mużika, accounts u ekonomija fil-Kulleġġi De La Salle u Stella Maris rispettivament. Huwa kompożitur ta' għadd kbir ta' marċi, mużika sagra, innijiet u kanzunetti. : Fil-preżent huwa l-Eżaminatur u s-Surmast ukoll tal-Għaqda tal-Baned ta' Malta u Għawdex.